《野人二首 其一》
明代·陶安

野人便土物，性懒入城中。水荇羊须白，山茶鹤顶红。

开窑分贱炭，汲井截深筒。酒熟邀人饮，登盘芋栗丰。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。